L 282/558
BG
Официален вестник на Европейския съюз
31.10.2022 г.
2.
Като се имат предвид разпоредбите на забележка 1 към настоящия раздел и забележка 1 към глава 84 и от глава 85, частите за машини (с изключение на частите за артикулите от No 8484, 8544, 8545, 8546 или 8547) се класират съгласно следните правила: а) частите, представляващи артикули, включени в някоя от позициите на глава 84 или 85 (с изключение на No 8409, 8431, 8448, 8466, 8473, 8487, 8503, 8522, 8529, 8538 и 8548), се класират в тази тарифна позиция, независимо от машината, за която са предназначени; б) частите, различни от посочените в буква а), които са изключително или главно предназначени за една определена машина или за няколко вида машини от една и съща позиция (дори и от No 8479 или 8543), се класират в позицията, съответна на тази или на тези машини или според случая, в No 8409, 8431, 8448, 8466, 8473, 8503, 8522, 8529 или 8538; но частите, предназначени главно както за артикулите от No 8517, така и за артикулите от No 8525 до 8528, се класират в No 8517, а частите, които са предназначени изключително или главно за артикулите от No 8524, се класират в No 8529; в) останалите части се класират в No 8409, 8431, 8448, 8466, 8473, 8503, 8522, 8529 или 8538 според случая, или в краен случай в No 8487 или 8548 3.
Освен при обратни разпоредби комбинациите от машини от различен вид, предназначени да работят заедно и съставящи единединствен корпус, както и машините, които са предназначени да извършват две или повече различни последователни или допълнителни операции, се класират съгласно основната операция, характеризираща агрегата 4.
Когато една машина или комбинация от машини са съставени от отделни елементи (дори разделени или свързани помежду си чрез свръзки, трансмисионни устройства, електрически кабели или други приспособления), с цел заедно да осигурят функция, точно определена в една от позициите на глава 84 или 85, съвкупността трябва да се класира в позицията, отговаряща на функцията, която тя осигурява 5.
За приложението на предходните забележки терминът „машини“ включва машините, апаратите, устройствата и различните приспособления, посочени в позициите на глава 84 или 85 6.
А) В цялата номенклатура изразът „отпадъци и остатъци от електрическо и електронно оборудване“ означава електрическите и електронните сглобки, печатните платки и електрическите или електронните изделия, които: а) са станали неизползваеми за първоначалното си предназначение поради счупване, нарязване или други процеси или е икономически неизгодно да бъдат ремонтирани, проверени или обновени, за да станат годни за първоначалното си предназначение; и б) са опаковани или изпратени по начин, който не предполага предпазване на отделните артикули от повреда при операциите по тяхното транспортиране, товарене и разтоварване.
Б) Смесените пратки на „отпадъци и остатъци от електрическо и електронно оборудване“ и други отпадъци и остатъци се класират в No 8549.
В) Настоящият раздел не включва „битовите отпадъци“ съгласно определението в забележка 4 към глава 38.
Допълнителни забележки 1.
Инструментите, необходими за монтажа или за поддържането на машините, следват режима на последните, когато са представени пред митницата едновременно с машините.
Същият режим се прилага за сменяемите инструменти, когато са представени едновременно с машините, представляват тяхна нормална екипировка и обикновено се продават заедно с тях 2.
Ако митническата служба го поиска, деклараторът е длъжен да представи в потвърждение на декларацията си пояснителен документ (описание, проспект, страница от каталог, снимка и т.н.), който да показва нормалното описание за действието на машината, нейната употреба и основни характеристики и, за машините, представени в разглобено или немонтирано състояние, монтажен чертеж и опаковъчен лист 3.
По молба на декларатора, депозирана в митническото учреждение, и при условия, определени от същото, разпоредбите на общо правило 2, буква а) се прилагат също и за машините, представяни на частични доставки